钦定古今图书集成/方舆汇编/职方典/第1145卷 > 《玉泉寺大通禅师碑铭序》唐·张说
## 钦定古今图书集成/方舆汇编/职方典/第1145卷 > 《玉泉寺大通禅师碑铭序》唐·张说

“夫总四大者，成乎身矣；立万法者，主乎心矣。身是虚
哉？即身见空，始同妙用，心非实也。观心若幻，乃等真
如，名数入焉，妙本乖，言说出焉，真宗隐，故如来有意
传要道，力持至德，万劫而遥付法印，一念而顿授佛
身。谁其弘之？大通禅师其人也。”禅师称“大通，讳神秀，
本姓李，陈留尉氏人也。心洞九漏，悬解先觉。身长八”
尺，秀眉大耳，应王伯之象，合圣贤之度。少为诸生，游
学江表，老庄元旨，《书》《易》大义，三乘经纶，《四分》律仪，说
通训诂，音参吴晋，烂乎如袭孔翠，玲然如振金玉。既
而独鉴潜发，多闻旁施，逮知天命之年，自拔人间之
世。人闻蕲州有弘忍禅师，禅门之法嗣也。自菩提达
摩天竺东来，以法传惠可，惠可传僧璨，僧璨传道信，
道信传弘忍。继明重迹，相承五光。乃不远遐阻，翻飞
谒诣。书受与沃心悬会，高悟与真乘同辙，繣指忘识，
湛见本心，住寂灭境，行无是处。有师而成，即燃灯佛
所；无依而说，是空王法门。服勤六年，不舍昼夜。大师
叹曰：“东山之法，尽在秀矣。”命之洗足，引之并坐，于是
涕辞而去，退藏于密。仪凤中，始隶玉泉名，在《僧录》寺
东七里。地坦山雄，目之曰：“此正《楞伽》。孤峰，度门兰若，
荫松藉草，吾将老焉。”云从龙，风从虎，大道出贤人，睹
岐阳之地。就去成都华阴之山。学来如市，未云多也。
后进得以拂三有，超四禅，升堂七十，味道三千，不是
过也尔。其阐法大略，则惠念以息想，极力以摄心。其
入也，“品均凡圣，其到也行无前后。趋定之前，万缘尽
闭；发慧之后，一切皆如。特奉《楞伽》，递为心要。过此以
往，未之或知。久视年中，禅师春秋高矣，诏请而来。趺
坐觐君，肩舆上殿。屈万乘而稽首，洒九重而晏居。传
圣道者不北面，有盛德者无臣礼。”遂推为两京法主、
三帝国师，仰佛日之再中，庆优昙之一现。然处都邑。
婉其秘旨，每帝王分座，后妃临席，鹓鹭四匝，龙象三
绕。时炽炭待矿，故对默而心降；时诊饥投味，故告约
而义领。一雨溥霑于众缘，万籁各吹于本分。非夫安
住无畏，应变无方者，孰能至尔乎？圣敬日崇，朝恩代
积。当阳初会之所，置寺曰“度门。”尉氏先人之宅，置寺
曰“报恩。”轼闾名乡比德，非“儗局厌諠辇，长怀虚壑。累
乞还山，既听中驻，久矣衰惫，无他患苦，魄散神全，形
𨘤力谢。神龙二年二月二十八日夜中，顾命趺坐，泊
如化灭。”禅师武德八年乙丑受兴于天宫，至是年丙
午复终于此寺，盖僧腊八十矣。生于隋末，百有馀岁，
未尝自言，故人莫审其数也。三界火心，四部水背，榱崩梁坏，雷“动雨泣。凡诸宝身，生是金口，故其丧也，如
执亲焉。”诏使吊哀，侯王归赗。三月二日，册谥大通，展
饰终之义，礼也。时厥五日，假安阙塞，缓及葬之期怀
也。宸驾临诀至午桥，王公悲送至伊水，羽仪陈设至
山龛。仲秋既望，还诏乃下。帝诺先许，冥遂宿心。太常
卿鼓吹导引，城门即护监丧葬。是日，天子出龙门，泫
金栊，登高停跸，目尽回舆。自伊及江，扶道哀候，幡花
百辇，香云千里，维十月哉生魄明。即旧居后冈，安神
起塔，国钱严饰，赐逾百万。巨钟是先帝所铸，群经是
后皇所赐。金榜御题，华幡内造。塔寺尊重，远称标绝。
初禅师形解东洛，相见南荆，白雾积晦于禅山，素莲
寄生于坐树，则双林变色，泗水逆流，至人违代，同符
异感，百日卒哭也。在龙华寺设大会八千人，度二七
入二祥练缟也。咸就四明道场，数如前会。万回菩萨
乞施后宫，宝衣盈箱，珍价敌国，亲举宠费，侑供巡香。
其广福传因，存没如此。日月逾迈，荣落相推。於戏！法
子永念宗极，痛慈舟之遽失，恨涌塔之迟开，石城之
叹也不孤，庐山“之碑焉可作，窃比夫子贡之论夫子
也，生于天地，不知天地之高厚；饮于江海，不知江海
之广深，强名无迹，以慰其心”，铭曰：“额珠内隐，匪指莫
效，心镜外尘，匪磨莫照，海藏安静，风识牵乐，不入度
门，孰探法要，倬哉禅伯，独立天下，功收密诣，解却名
假，诣无所得，解亦都舍，月影空如，现于悟者，无量善
众，为父为师。露清热恼，光射昏疑。冀将住世，万寿无
期。奈何过隙，一朝去之。嗟我门人，忧心断续。进忆瞻
仰，退思付嘱。静不离定，空非灭觉。念兹在兹，敢告无
学。”